Jhb-metro het mes in vir karvensterwassersArgieffoto Meer as 500 mense is vanjaar in Johannesburg in hegtenis geneem tydens ŉ spesiale operasie deur die Johannesburgse metropolisie om onwettige motorvensterwassers van die stad se strate te verwyder. “Die doel van die operasie is om alle onwettige karvensterwassers asook gryp-en-spaanderdiewe aan te keer,” het hoofsupt. Wayne Minnaar, die metropolisie se woordvoerder, gesê. Die operasie, Ke Molao, is op 11 Februarie van stapel gestuur. Minnaar het gesê sedert die operasie afgeskop het, het kriminele misdrywe by kruisings in die middestad drasties afgeneem. Die operasie gaan voort en fokus op kernpunte regoor stad.